####  ГОДИШЕН ОТЧЕТ ЗА ДЕЙНОСТТА НА

#### НЧ „ХРИСТО БОТЕВ 1927”с. АХМАТОВО ЗА 2020 г.

 Нашето читалище е юридическо лице с нестопанска цел, работещо в обществена полза с наименование: НАРОДНО ЧИТАЛИЩЕ „ХРИСТО БОТЕВ - 1927 ”, със седалище и адрес на управление – с. Ахматово, община Садово, обл.Пловдив.

Отчетният период обхваща периода януари-декември 2020 година. Един отрязък от дванадесет месеца, в които членовете на читалището и настоятелство работихме заедно за това да утвърдим вече изградените дейности , да преосмислим приоритетите и неговите форми за реализация и обогатяване на годишната програма и културния календар на читалището и библиотеката.

Дейността на НЧ „Христо Бтев 1027 г.” е съпричастна с обществения и културен живот в село Ахматово и общината. Традиция е читалището и кметство Ахматово заедно да подготвят и провеждат утвърдените празници и мероприятия. Днес със своята дейност читалището доказва, че е изградено на принципите на доброволността и, че е самоутвърждаващо се културно просветно сдружение на всички граждани. Тук е мястото, където децата и възрастните изучават културно- историческото наследство на родния край, занимават се с творчество и ползват различни видове услуги. Колкото и малко да е по брой население нашето село, толкова по сплотени са неговите жители, решени да запазят и най-малката искра от огъня на самодейността и историята.

**● МИСИЯ**

Мисията на читалище „Христо Ботев 1927 г.” е да съхранява родовата памет, да привлича младите и обществено ангажираните хора от селото, като им създава благоприятна среда за културна, творческа и образователна изява, да осигурява достъп до информация.

За нас винаги е било важно да награждаме позиции и традиции, защото освен хранилище на местни бит и култура читалището е и иновативна организация, която се развива, отчитайки приоритети на днешния ден.

**● ОСНОВНИ ЦЕЛИ**

* Да насърчава участието на общността в читалищната дейност
* Да инициира нови форми на работа с цел приобщаване на различни общности към читалищната дейност
* Разширяване на партньорствата с цел утвърждаване на читалището като средище за изява и като авторитетна гражданска организация

**● ВИЗИЯ**

 Визията на читалището е за организация, която създава среда за съхранение и популяризиране на традиционната българска култура и ценности чрез: Група за изворен фолклор и Кръжок – „Аз знам, аз мога”.

За достъп до знание посредством възможностите на библиотеката.

**● ДЕЙНОСТИ**

Основните дейности, които развива читалището, са библиотечно информационна, културно-просветна, художествено-творческа и образователна.

**І. Библиотечно-информационна дейност**

**А**. **Обща информация** - Библиотеката при читалището е разположена на първия етаж в читалищната сграда в една заемна зала – за възрастни и детски отдел.

**Б. Отчет на дейността през 2020 година** В културния календар на читалище „Христо Ботев 1927” присъстват разнообразни форми на работа: витрини, изложби, конкурси и други.

**ІІ. Художествено-творческа дейност**

 **Обща информация**

2020 година не беше богата на различни инициативи, чествания и културни събития.

Пандемията от COVID-19 се оказа голямо сътресение както в световен мащаб така и в България. COVID-19 е тежка извънредна ситуация за общественото здраве, засягаща гражданите и всички сектори в обществения живот включително и културния.

Всички инициативи с участието на много хора предвидени в културния календар за 2020 година не са реализирани, поради създалата се извънредна епидемиологична обстановка.

**В УСЛОВИЯТА НА ПАНДЕМИЯ:**

От 13 март във връзка с усложняващата се епидемична обстановка, свързана с разпространението на COVID-19 на територията на страната и обявеното с Решение от 13.03.2020 г. на Народното събрание на Република България извънредно положение се преустанови провеждането на всякакъв вид масови мероприятия, културно-развлекателни, всякакви форми на дейност и работа с деца и възрастни и посещения в библиотеката. Библиотеката продължи да работи при затворени за потребители врати, като през това време се извърши частична инвентаризация на библиотечния фонд.
Преустановиха се репетициите на художествените колективи към нашето читалище.

Със Заповед РД – 01-256/11.05.2020 г. на Министъра на здравеопазването и Заповез № 122/12.05.2020 г. на Кмета на Община Садово се допусна посещението в библиотеките на територията на община Садово, при спазване на изискването за социална дистанция и на всички противоепидемични мерки. В нашето читалище на видно място бяха поставени указания за спазване на изискванията, дезинфектанти, обозначихме място пред входа за библиотеката за 72 часова карантина на върнатите от читатели библиотечни документи.

**● ОБУЧЕНИЯ**

През 2020 г. бяха насрочени три работни срещи организирани от Отдел „Методичен” на РНБ „Иван Вазов” Пловдив. За съжаление в последствие и трите бяха отменени поради усложнената епидемична обстановка. Плануваните работни срещи се отлагаха за неопределено време поради случай на болни от COVID-19 служители на библиотеката. И така до края на годината не беше реализирана нито една.

Това е отчета на нашето читалище за изминала календарна година. Работим с желание и ентусиазъм с цел да направим по красив делника и да изпълним със съдържание празника на местната ни общност .

м. февруари 2021 г. Изготвил отчета: Иванка Александрова

с. Ахматово

**КУЛТУРЕН КАЛЕНДАР**

**НА НЧ „ХРИСТО БОТЕВ 1927” с. АХМАТОВО – 2021 г.**

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор/и** | **ЗА Контакти** |
| 06.01.2021 г. | Читалището | **173 години от рождението на Христо Ботев** | Читалището | 0899799773 |
| 21.01.2021 г. | Клуб на пенсионера | **Ден на родилната помощ** - Възстановка на обичай и народно веселие | Читалищетои Пенсионерски клуб | 0899799773 |
| 19.02.2021 г. | Клуб на пенсионера | **147 години от обесването** **на Васил Левски:**Тържествено честване  | Кметство, читалище | „ |
| 23.02.2021 г. | Библиотеката | **143 от Освобождението на България**Тържествено честване | Кметство, читалище | „ |
| 24.05.2021 г. |  Читалището | **Тържество посветено на светите братя –****Кирил и Методий** | Читалището |  |
| 01.06.2021 г. | Центъра на селото – Детската площадка | **1 юни – Ден на детето**Спортни състезания и игри  | Читалището | „ |
| 20.07.2021 г. | Храм „Св. Пророк Илия” Ахматово | **Традиционен празник на православен храм с. Ахматово „Св. Пророк Илия”** | Кметство, читалище | „ |
| 08.09.2021 г. | Центъра на селото | **Традиционен празник на село Ахматово –** **„Рождество Богородично”** | Кметство, читалище  | „ |
| 01.11.2021 г. | Библиотеката | **1-ви ноември – Ден на народните будители** | Читалището | „ |
| 21.11.2021 г. | Пенсионерски клуб | **„Ден на Християнското семейство” – празничен концерт** | Кметство с. Ахматово, Пенсионерски клуб и Читалището | „ |
| 25.12.2021 г. | Читалището  | **Коледен празник** | Кметство, читалище  |  |

 **ИЗГОТВИЛ: Иванка Александрова**

 **Библиотекар при НЧ „Христо Ботев-1927” с. Ахматово**